rlitschk/wikidir huggingface dataset:
De Samtgemeen Fintel is en Samtgemeen in’n Landkreis Rodenborg (Wümm), in de sik fief Gemenen för de Afwickeln vun de Verwaltenssaken tohopen slaten hebbt. Se hett 7387 Inwahners (Stand 31. Dezember 2016). En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. De Samtgemeen Fintel liggt in’n süüdlich-ööstlichen Rand vun den Landkreis Rodenborg un warrt na Noorden hen vun de Samtgemeen Zittens un na Westen vun de Eenheitsgemeen Scheeßl begrenzt. Na’n Oosten hen liggt de Landkreis Horborg mit de Samtgemeen Töst un in’n süüdlichen Deel slutt sik de Landkreis Heidkreis an mit de Eenheitsgemeen Snevern. De Verwalten vun de Samtgemeen Fintel hett ehrn Sitt in Lauenbrüch. Dat Rebeet vun de Samtgemeen sett sik ut de nafolgend fief Gemenen tohopen (na’t Bookstaberen): Fintel Helsch Lauenbrüch Stemmen Vahl De Historie vun de Liddmatengemenen reckt wiet in de verleden Tiet torüch. Archäoloögsch Fundstücken wiest, dat al vör 3.000 bit 4.000 Johren de eerste Wahnsteden in det Rebeet vun de hüütige Samtgemeen to finnen weern. To’n eersten mol op Oorkunnen nöömt weern de Öörd vun de Samtgemeen in’t Middelöller (Fintel 1105, Helsch 1250, Lauenbrüch 1358, Stemmen 1351 un
Erosion (vun latiensch erodere „afgnagen“) betekent Erosion, in’n geologischen Sinn dat Afdrägen vun verweddert Steenmaterial, Boddenerosion, in’n boddenkundlichen Sinn dat Afdrägen vun’n Bodden dör Wind un Water, Erosion, in de Medizin en Substanzverlust vun Huut oder Sliemhuut ahn Nätten oder Blöden, Erosion, in de Tähnmedizin en Substanzverlust an’n Tähn dör Inwirken vun Süür, Funkenerosion, en technisch Prinzip vun’t afdrägen Herstellverfohren, Erosion, en morpholoogschen Vörgang to’n Minnern vun Segmenten in de Bildverarbeiten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Friedrich Wilhelm Lyra (* 17. Juni 1794 in Achelriehe; † 16. November 1848 in Ossenbrügge) weer en plattdüütschen Schriever. Lyra is 1794 in Achelriehe in’t Ossenbrügger Land as Söhn vun’n Pastoor boren. He weer later in de Freeheitskriegen gegen Napolejon un ok in de Slacht vun Waterloo dorbi. As he na Ossenbrügge trüchkeem, is he Registrator bi de Stüür worrn un later in de Justizkanzlei wesen. Lyra schall en recht unsteten Levenswannel hatt un sik jümmer dat Vergnögen hengeven hebben. Dorvun hett he 1844 sien Bahntje verloren un ok mit siene Fro un sien Söhn Justus Wilhelm hett he sik vertürnt. He hett sik för siene plattdüütsche Moderspraak insett un dat Vördringen vun dat Hoochdüütsche beklagt. He hett sik vör allen uttekent, dat he ole Seggwiesen un Redensoorden opsammelt. Ok ole Volksbrüük hett he veel in siene Warken beschreven un so dat Weten vun jem bewohrt. Plattdeutsche Briefe, Erzählungen, Gedichte, u.s.w. Mit besonderer Rücksicht auf Sprichwörter und eigenthümliche Redensarten des Landvolks in Westphalen. Sülvstverlag, Ossenbrügge 1845 Schnack und Schnurren. Auswahl aus den Schriften von Friedrich Wilhelm Lyra. rutgeven vun Gottfried Kuhlmann, Quickborn-Verlag, Hamborg 1913 List vun plattdüütschen Schrievers Friedrich Wilhelm Lyra in de Datenbank Die niederdeutsche Literatur (hoogdüütsch)
Groot Silber (poolsch Sulibórz) is en Dörp in Pommern, in de Woiwodschop Westpommern, Kreis Arnswolde, Gemeen Retz. To dat fröhere Good Groot Silber höör ok dat Vörwark Sponbrügge. 1816 is Groot Silber vun’n Kreis Arnswolde to’n Kreis Saatzig kamen un is 1874 de Hauptoort vun’n Amtsbezirk Groot Silber worrn. Blangen Groot Silber sülvst höör dor ok Butow to. Siet 1896 harr Groot Silber ok en Bahnhoff, de to de Saatziger Kleinbahnen tohöör. Na 1945 sünd de düütschen Inwahners all verdreven worrn un Polen hebbt sik in Groot Silber ansiedelt. Vun 1975 bet 1998 höör dat Dörp to de Woiwodschop Landsberg. Koordinaten:53° 19′ N, 15° 35′ O
Lütt Silber (poolsch Suliborek) is en Dörp in Pommern, in de Woiwodschop Westpommern, Kreis Arnswolde, Gemeen Retz. Na 1945 sünd de düütschen Inwahners all verdreven worrn un Polen hebbt sik in Lütt Silber ansiedelt. Vun 1975 bet 1998 höör dat Dörp to de Woiwodschop Landsberg. De Historiker Dieter Pust is 1939 in Lütt Silber boren. Koordinaten:53° 18′ N, 15° 33′ O
Anjou is de Naam vun en Graafschup (vun ca. 880 af an), en Hartogdom (1360) un en Provinz vun Frankriek. Ehr Zentrum liggt bi de Stadt Angers in dat ünnere Daal vun de Loire. Anjou is 8.975 km² groot. Hüdigendags fallt de Grenzen vun Anjou tämlich akraat övereen mit dat Département Maine-et-Loire. In de Antike leven in Anjou de Andegaven, wat en Stamm vun de Galliers weer. De Römers hefft dat Land innahmen un de Stadt Andegavum (Angers) grünnt.
Dat Proterozoikum (vun’t gr.: próteros „fröh, vörher“ un zôon „Leevwesen“) is en Äon vun de eerdtietlich Entwickeln in’t Präkambrium. En ole Beteken, de nich mehr bruukt warrt, is Algonkium. Dat Äon reckt vun vör 2,5 Milliarden Johr bit ruchweg vör 542 Millionen Johr. Dorför leeg dat Archaikum un dat Phanerozoikum keem dorna. Dat Markmol vun’t Proterozoikum is dat Vörkamen vun en Suerstoff bargend Atmosphäär. To’n Enn vun’t Archaikum, vör ungefäähr 2,5 Mrd. Johren füng de Suerstoffandeel in de Luft an to stiegen. De Produkschoon vun Suerstoff dör oxygen fotosynthetisch Leevwesen harr woll al ruchweg een Millard Johren vörher anfnugen, man eerst to dissen Tietpunkt weer de Suerstoff ok an de Atmosphäär afgeven. Vörher is de Vörgang dör de Suerstoffopnahm bi de Oxidatschoon vun anorgaansch Stoffen in’t Seewater, sünners vun Iesenionen un Ionen vun annere Swormetallen, hinnert. Disse in’n reduzeerten Tostand vörliggenden Metallionen weern in’l Loop vun de Tiet to Oxiden ümwannelt, eerst dorna künn de fre’e Suerstoff in de Atmosphäär kamen. Mit Anstiegen vun de Suerstoffkonzentratschoon in de Atmosphäär künn sik denn ok Ozon billn, de in de Laag weer, dat för Leevwesen schäädliche UV-Licht to filtern. Eerst dör den Suerstoff is op de Eer de Entwicklen vun Beester möglich
Franz Joachim Heinrich Burmester (* 10. November 1839 in Niendörp; † 24. April 1889 in Boizenborg) weer en plattdüütschen Schriever. Burmester is 1839 in Niendörp as Söhn vun en Buurn boren un güng dor ok op de Volksschool. Denn weer he op dat Lehrerseminar in Ratzeborg. He is bi de Vörschool vun dat Ratzeborger Gymnasium anstellt worrn, güng denn aver ut finanzielle Grünn na Hamborg. Dor hett he an Privatscholen Ünnerricht geven un en Lehrerkurs op dat akadeemsche Gymnasium besöcht. He hett denn in’n Harvst 1863 en Philologie-Studium in Kopenhagen anfungen. Vörjohr 1864 güng he na Jena un in’n Harvst an de Universität Kiel. Dor wesselt he denn vun Philologie na de Juristeree. Vun Vörjohr 1867 af an is he denn as Huuslehrer in Mekelborg un Loonborg ünnerwegens. Denn füng he as Korrektor bi’n Altonaer Merkur an. Dor sünd ok siene eersten plattdüütschen Saken rutkamen. As dat Blatt pleite geiht, güng he en Tiet as Filzpantüffelmaker na Loonborg. Karl Theodor Gaedertz harr wat vun Burmester sien plattdüütsche Schriften leest un haal em denn na Berlin un hett em Arbeit bi en Afkaat vermiddelt. Later harr he anbaden kregen, dat he dat Leid över de Lauenburger Landeszeitung övernehmen schull. He hett
Disse Artikel is man blots en Stubben. Du kannst Wikipedia helpen un em verbetern. Saudi-Arabien is een afsoluut Monarkie up de Halfinsel vun Arabien in Asien. Dor leevt 26.417.599 Inwahners (Juli 2005) up 2.240.000 km². Dat sünd 11,8 Inwahners up een km². Baas vun de Regeerung is de König un Ministerpräsident Abdullah bin Abd al-Aziz. Staatsreligion is de Islam. Dat Land is an'n 23. September 1932 unafhängig wurrn. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern Afhängige Rebeden: Palästinensische sülvstregeerte Rebeden Staten in de Araabsche Liga Liddmaten: Agypten Ägypten | Algerien Algerien | Bahrain Bahrain | Dschibuti Dschibuti | Irak Irak | Jemen Jemen |
Gangstenen (ok Subvulkaniten nöömt) sünd Stenen ut de Grupp vun de Magmatiten, entstaht also dör Verklamen ut Smölt. Disse Form vun Magmatiten wiest beid Markmolen op: de vun Plutoniten (Deepenstenen), as ok de vun Vulkaniten (Vergatenstenen). Dat kummt dorvun, dat hier dat Magma dör drange „Gäng“ ut deep in de Eer opstiggt, op’n Weg na de Böverflach aver in jemehr Spleten un Opstiegskanals steken blievt. Dat Magma dörsett dorbi vör’t Afkölen den al verklamten, fasten Erupschoonsblock un dringt faken ok in den Nevensteen in. De Gäng (Kluften) sünd tomeist vun ruchweg parallel Flachen un hebbt faken blots lütte Dicken vun wenige Zentimeter bit hööchstens ’n poor Meter. Gangstenen kamt to’n een as so nöömte Dykes (utdehnt platenförmige Steenkörpers) vör, to’n annern in Röhren (ok engelsch as pipes betekent) as to’n Bispeel de Kimberliten in Süüdafrika. Vunwegen dat gaue Afköhlen bi’n Opstieg, wiest Gangstenen – in’n Gegendeel to de Deepenstenen – faken en porphyrisch Föög op, d. h. grote, goot utbillte Kristallen in en fienkörnige Grundmasse. Gangstenen, wovun de cheemsch un mineralogische Tohopensetten to’n wieten Deel noch as de vun’t Utgangsmagma is, warrt as aschist (vun’t gr.: aschistos „nich splitt“) betekent. Disse Gangstenen warrt nöömt na dat entsprekent Plutonit plus Beteken,
Överndörpmark (de Lüüe secht ok Babenderpmark), weer fröher en Dörpen in’e Neegde vun Bad Fambossel. Bet to’m Johr 1938, denn 1936 hett de düütschen Wehrmacht meent, sei möten en Truppenöövsteed buen un nahmen de Ruum vun de Heidmark (hüdigendaags: gemeenfree Rebeet Osterheid). In de Lehnregister vun Lüünborg heet et all in de Johr 1330: Nr.105: „Arnd van muden (Müden) twene houe to mudenunde enen hof to ouerendorpmarke.“ Nr.368: „Johan unde Cord brodere van muden... unde enne hof to der ouendorpmarke.“ Nr.730: „Luderus hauichorst... enen hoff to oueren Dorpmarke.“ - Bi dissen Hoff hannelt sik dat seker üm den Gehrkenhoff. Söven Steenhüüs, Hunebed ut de Jungsteentiet Hans Stuhlmacher: Die Heidmark, Wasra 1939 Babenderpmark in de Oelfke-Wiki (hoochdüütsch) Koordinaten:52° 50′ N, 9° 46′ O
Disse Artikel is man blots en Stubben. Du kannst Wikipedia helpen un em verbetern. De Philippinen sünd een Inselstaat in Asien. De Hööftstadt is Manila. Präsident vun dat Land is siet Juli 2016 Rodrigo Duterte. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern Afhängige Rebeden: Palästinensische sülvstregeerte Rebeden Staten in de ASEAN Liddmaten: Brunei Brunei | Indonesien Indonesien | Kambodscha Kambodscha | Laos Laos | Malaysia Malaysia | Myanmar Myanmar | Philippinen Philippinen | Thailand Thailand | Singapur Singapur | Vietnam Vietnam Belurerstand: Oosttimor Oosttimor | Papua-Nieguinea Papua-Nieguinea
De Petrografie is en Deelrebeet vun de Petrologie, wat wedder to de Eerdwetenschoppen höört. De Petrografie beschrifft de Struktur un de Textur vun Stenen na jemehr Grött, Klöör un Form. Deelrebeden dorvun sünd to’n Bispeel de Sedimentpetrografie un de Boddenphysik. De Petrologie in’n egentlichen Sinn befaat sik mit de geologoosch Billen vun de Stenen binnen de Eer, dör Sedimentatschoon oder tektonische Vörgäng. Dor warrt ut de Tohopensetten torüchslaten op dat Tostannenkamen. Methoden to’n Ünnersöken sünd in de Petrografie de cheemsch Makro- un Mikroanalys un de mineralogische Proov vun Stenen. Vun Hülp sünd dorbi ok de Verfohren to’n Scheden vun Stoffen, dör de ünnerscheedlichen Mineraloorden in een Steen isoleert warrt. Dat warrt op mechaanschen oder cheemschen Weg maakt. Man ok de physikaalschen Grötten as Dicht, Hard usw. warrt ünnersocht. Dor översnitt sik dat mit de Petrophysik. Johann Reinhard Blum: Handbuch der Lithologie oder Gesteinlehre. Enke, Erlangen 1860 (Digitalisat) Hans Murawski: Geologisches Wörterbuch, Enke-Verlag Stuttgart 1977.
Turkmenistan is een Land in Asien mit en Flach van 488.100 km² un 5,1 Million Inwahners. De Hööftstadt is Aschgabad mit 517.00 Inwahners. Turkmenistan höört to de 10 armsten Länner up de Welt. Siet 1985 weer de mächtigst Mann Saparmurat Nijasow, eerst as Vörsitter van de KP. 1990 hett he sik to’n Präsidenten (toletzt up Levenstied) nömen laten. He sall en düchtig streng Regiment föhrt hemm. Överall in de Hööftstadt staht Statuen ut Gold mit sien Bildnis. Sien Nahfolger nah sien Dood weer Gurbanguly Berdimuhamedow. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern Afhängige Rebeden: Palästinensische sülvstregeerte Rebeden Normdaten: GND: 4061255-7 | LCCN: n91129790 |
Fooke Hoissen Müller (* 15. Juli 1798 in Auerk; † 8. Oktober 1856 in Berlin) weer en Mathematiker un plattdüütschen Schriever. Müller is 1798 as Söhn vun’n Koopmann Jeldrich Hoissen Müller un Anna Charlotte, borene Wittlage, in Auerk in Oostfreesland boren. Müller güng op dat Ulricianum in Auerk un hett ok privaten Ünnerricht in Engelsch un Franzöösch kregen. He dee sik vör allen för Mathematik un Mechanik intresseren un so geev em de Vadder mit 13 na en Uhrmaker in de Lehr. Na söss Maand wull he aver al nich mehr un güng denn wedder op School. He wies ok en groot handwarklich Talent un hett en ganze Reeg Apparaten boot. Later schull he op’t Gymnasium in Ollnborg gahn. Dor weer he vun 1817 bet 1819. To Oostern hett he sien Maturitäts-Examen kregen un de Afslussreed op Greeksch hollen. An’n 28. April 1819 hett he sik an de Universität Göttingen inschreven un vör allen op Mathematik un Physik studeert. To siene wichtigsten Lehrers hett he sülvst den Mathematiker Bernhard Friedrich Thibaut, den Physiker Johann Tobias Mayer un den Astronoom Karl Ludwig Harding. An’n 16. April 1823 hett Müller bi Mayer un Thibault sien Dokter maakt. Müller güng trüch na Auerk
Eike Immel (* 27. November 1960 in Stadtallendorf) is en ehmalge düütsch Footballspeler un –trainer. Immel debüteer 1978 as 17-Johriger in de Football-Bundsliga för Borussia Dortmund. Mit disse Vereen hett den Dorhöder 247 Bundsliga-Speelen makt. 1986 is he denn ton VfB Stuttgart wesselt. Mit disse Vereen is he 1992 düütsch Meester wurrn un hett bit 1995 insgesamt 287 Mal in de Bundsliga speelt. Denn wurr hüm aber de jüngere Marc Ziegler vor’t Nöös sett, worup he denn in de engelsche Premier-League to Manchester United wesselt is. För de Vereen hett he bit 1997 noch 43 Ligaspelen makt. Ok in de düütsche Natschonalmannschap hett he speelt. 1982 weer he all mit de Junioren U21-Viez-Europameester. 1980 hett he eerstmals in de A-Natschonalmannschap speelt. Bit 1988 keem he up 19 Spelen. 1988 bi de Europameesterschap hörr he ok to de düütsch Mannschap. As Trainer weer he eerst bi VfR Heilbronn un is denn eerst nah Österriek (Austria Wien) un denn in de Törkie wesselt (Beşiktaş Istanbul un Fenerbahçe Istanbul) He weer dor Dorwarttrainer. He kreeg denn aber Probleme mit sein Hüft und kunn de Arbeit nich mehr maken. In jung Johren harr he todem völ Geld woll unnütz utgeven, so dat he nahst
Dat Positron is en Elementardeelken ut de Grupp vun de Leptonen. De Naam vun dat Deelken sett sik tohopen ut positiv un Elektron. Dat Positron is dat Antideelken to dat Elektron un stimmt dormit mit Utnahm vun dat Vörteken vun de elektrische Ladung un dat magnetische Moment in all physikaalsche Egenschoppen övereen. Dat Sympol för dat Deelken is e+. Wenn en Positron un en Elektron openanner draapt, so kann dat to en so nöömte Poorvernichten (Annihilatschoon) kamen. Man, in en ideal Vakuum, woneem dat keen Elektronen gifft, weern Positronen bestännig. 1928 is dat Positron dör Paul A. M. Dirac vörherseggt worrn. Carl David Anderson hett dat Deelken 1932 experimentell in de kosmischen Strahlen opdeckt un hett em ok den Naam geven. Tostannen kamt Positronen bi’n β+-Verfall, een vun de beiden Oorden vun’n Betaverfall, bi’n Verfall vun Myonen (to’n Bispeel ut de Kosmischen Strahlen) oder dör Poorbillen in energierieke Stöötvörgäng (harde Gammastrahlen in Materie, Deelken-Gaumakers, Kosmische Strahlen). In de modernen Medizintechnik is de Positronen-Emisschoons-Tomografie en bannig wichtig bildgevend Verfohren, dat op den Nawies vun Positronen opboot. Lisa Randall (2006) Verborgene Universen. Eine Reise in den extradimensionalen Raum. ISBN 978-3-10-062805-3 Carl D. Anderson: The positive electron, Phys. Rev., 43(6):491–494 doi: 10.1103/PhysRev.43.491. 1933
Joseph Ferdinand Westhoff (* 20. November 1812 in Notteln; † 18. Mai 1870 in Mönster) weer en plattdüütschen Schriever. Westhoff is 1812 in Notteln boren un güng vun 1824 bet 1830 op dat Gymnasium Mönster. Een Semester lehr he an de Akademie in Mönster Philosophie un studeer denn Juristeree in Bonn, Berlin un Griepswoold. Vun 1837 af an weer he Referendar bi dat Oberlandesgericht in Mönster. He geev sien Arbeit aver al gau wedder op, denn he harr dat unheilbor an de Nerven. He dee nu wedder de Philosophie studeren un dee as Privatgelehrten in Mönster leven. 1861 hett he ünner dat Pseudonym G. Ungt twee Vertellen in Mönsterlänner Platt rutgeven (Ollmanns Jans in de Friümde un Ollmanns Jans up de Reise, 1863 in de twete Oplaag as Snurren un Snaken. Twee plattdütsche Geschichten.). 1870 hett he sik denn aver wegen sien Nervenkrankheit sülvst ünbröcht. Twee Geschichten in Mönsters Platt. Ollmanns Jans in de Friümde un Ollmanns Jans up de Reise. Brunn, Mönster 1861 Stoff, Kraft und Gedanke. Eine umfassende Erklärung des Seelen- und des leiblichen Lebens mit Hinblick auf die Unsterblichkeit 1865 Ferdinand Westhoff in de Datenbank Die niederdeutsche Literatur (hoogdüütsch)
Mike Hodges (* 23. Juli 1932 in Bristol, England; † 17. Dezember 2022 in Dorset) weer en britsch Speelbaas un Dreihbookschriever. Sien Loopbahn in’t Filmgewarf füng Hodges an mit de Inszeneeren vun en poor Folgen vun britsche Feernsehregen as Tempo un World in Action. 1971 harr he mit Get Carter sien Dörbrook as Filmspeelbaas, wo Michael Caine de Hööftrull in speelt hett. Mit em hett he 1972 Pulp dreiht. 1978 övernehm he anfangs de Regie för Damien: Omen II, de tweete Deel to The Omen, man nadem dat vun wegen kreative Ünnerscheeden Arger geven harr, hett Don Taylor övernahmen. To sien bekanntesten Filmen tellt Flash Gordon ut dat Johr 1980. 1994 schreev he dat Dreihbook för den Film The Lifeforce Experiment ü.a. mit Donald Sutherland in de Hööftrull. He hett aver ok vörher al Dreihböker schreven. Mike Hodges weer tweemol verheiraadt un hett twee Kinner. Hodges weer fief mol för Filmpriesen nomineert, twee dorvun hett he wunnen: 1989: den Sitges-Award vun dat Katalaansch Internatschonal Filmfestival för dat Best Dreihbook. 1990: den International Fantasy Film Award vun’t Fantasporto för den Besten Film. Mike Hodges in de Internet Movie Database (engelsch) Summati Sen: Who is Mike Hodges' wife? 'Get Carter' and 'Flash
Hodges is de Familiennaam von Adrian Hodges (* 1957), brietschen Feernsehproduzent un Dreihbookschriever, Alpheus P. Hodges (üm 1821–1858), US-amerikaanschen Politiker, Andrew Hodges (* 1949), brietschen Physiker un Biograaf, Asa Hodges (1822–1900), US-amerikaanschen Politiker, Betsy Hodges (* 1969), US-amerikaansche Politikerin, Chas Hodges engelschen Sänger, Charles Hodges (* 1947), US-amerikaanschen Organist un Songschriever, Charles D. Hodges (1810–1884), US-amerikaanschen Politiker, Charles E. Hodges (1892–1968), US-amerikaanschen Politiker, Charles Howard Hodges (1764–1831), brietschen Maler, Courtney Hicks Hodges (1887–1966), US-amerikaanschen Generaal, Craig Hodges (* 1960), US-amerikaanschen Basketballspeler, David Hodges (* 1978), US-amerikaanschen Musiker, Eddie Hodges (* 1947), US-amerikaanschen Sänger, Edward Hodges (1796–1867), US-amerikaanschen Kumponist un Organist, Faustina Hasse Hodges (1823–1895), US-amerikaansche Kumponistin un Organistin, Frederick B. Hodges (* 1958), US-amerikaanschen Generaal, George H. Hodges (1866–1947), US-amerikaanschen Politiker, George Lloyd Hodges (1792–1862), brietschen Offzeer un Diplomaat, George Tisdale Hodges (1789–1860), US-amerikaanschen Politiker, Gil Hodges (1924–1972), US-amerikaanschen Baseballspeler, Glyn Hodges (* 1963), Footballspeler ut Wales, Heather M. Hodges (* 1946), US-amerikaansche Diplomatin, James L. Hodges (1790–1846), US-amerikaanschen Politiker, Jibril Hodges (* 1984), US-amerikaanschen Basketballtrainer, Jim Hodges (* 1956), US-amerikaanschen Politiker, John Cornelius Hodges (Johnny Hodges; 1906–1970), US-amerikaanschen Saxofonspeler, Joseph Howard Hodges (1911–1985), US-amerikaanschen Bischop, Joseph Lawson Hodges (1922–2000), US-amerikaanschen Statistiker, Justin Hodges (* 1982), austraalschen Rugbyspeler, Kaneaster Hodges
Disse Artikel is man blots en Stubben. Du kannst Wikipedia helpen un em verbetern. Vietnam is en Land in Asien. Dat Land hett 84,2 Millionen Inwahners op en Rebeet vun 329.560 Quadratkilometer. De Hööftstadt is Hanoi un de Amtsspraak is Vietnameesch. In’n Westen is dat Land vör allen vun wegen den Vietnamkrieg bekannt, in den dat kommunistische Noordvietnam gegen dat antikommunistische Süüdvietnam un de USA wunnen hett. Vietnam. Mehr Biller, Videos oder Audiodateien to’t Thema gifft dat bi Wikimedia Commons. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern Afhängige Rebeden: Palästinensische sülvstregeerte Rebeden Staten in de ASEAN Liddmaten: Brunei Brunei | Indonesien Indonesien | Kambodscha
2007 TU24 is en eerdnahen Asteroid, de an’n 11. Oktober 2007 dör den Catalina Sky Survey opdeckt worrn is. Sien Bahn is düchtig elliptisch un reckt bit wiet achter de Bahn vun’n Mars in den Hööftgördel. Sien Perihel liggt binnen de Eerdbahn, womit he to de Grupp vun de Eerdbahnkrüzer tellt warrt, nipp un nau to de Apollo-Asteroiden. Mit sien Dörmeter vun ruchweg 250 Meter is he theoreetsch groot noog, üm bi’n Inslag op de Eer regionale Rebeden verwösten to künnen. Bi’t Bestimmen vun de Ümloopbahn is faststellt worrn, dat de Asteroid an’n 29. Januar 2008, gegen 9:33 MEZ in’n Afstand vun ruchweg 1,44 Maandbahnradien (ca. 580.000 km) an de Eer vörbiflüggt. Dat is de nöögste Nahkamen vun en bekannten, theoreesch gefährlichen Asteroiden bit 2027. He keem so dicht an de Eer, dat he vun Radioteleskopen aftast un dör Spektralanalysen ünnersöcht warrn künn. Ok mit eenfache Amateurteleskopen kann de Asteroid sehn warrn. De NASA hett versekert, dat keen Gefahr för de Eer besteiht – ok nich in de neegsten Tokunft. http://neo.jpl.nasa.gov/news/news157.html Eerst Radarbiller